七十士譯本嘅以斯帖記有大量希伯來文版冇嘅經文，內容包括國王詔書嘅內容等等，爾啲額外內容喺基督宗教被視為次經，稱為｢補錄｣，早期嘅拉丁文譯本擺嗮佢哋喺卷尾，但係現代嘅天主教譯本就將佢哋獨立成章，按照七十士本嘅原次序分散嵌入其他章入面，分別叫做補錄甲、乙、丙、丁、戊同己，基督新教嘅譯本就通常冇爾啲內容。